Държавен вестник, бр. 2, 2011 г., стр. 31

БРОЙ  2	
Д Ъ Р Ж А В Е Н  В Е С Т Н И К 	
СТР.  31  
и средства в мирно време, с възможности за 
доразвръщане като Команден пункт за опера­
тивно управление на подчинените му сили при 
провеждане на операции в отговор на кризи (до 
заемане на защитените пунктове, ако се възпри­
еме да се поддържат такива за военно време).
2.2. Командирите и щабовете на Сухопътните 
войски, Военновъздушните и Военноморски­
те сили организират и ръководят цялостната 
ежедневна дейност, носенето на постоянно 
оперативно дежурство, събирането на данни 
за обстановката и състоянието в подчинените 
формирования, осъществяват командването и 
управлението им и ръководят подготовката и ло­
гистичното осигуряване. Провеждат мероприятия 
за поддържане на бойната готовност. Планират 
участието и използването на подчинените им 
съединения, части и подразделения в операции 
в състава на съвместни оперативни сили или 
самостоятелно. Изграждат и поддържат способ­
ности на щабовете за планиране и управление на 
самостоятелни операции и за участие в процеса 
на планирането на съвместни операции под 
ръководството на Съвместното командване на 
силите. Изграждат и поддържат способности за 
развръщане, осигуряване и поддръжка на дейст­
вията на собствените сили и средства, подготвят 
и предоставят формирования за участие в мисии 
зад граница.
При провеждане на самостоятелни опера­
ции командирите на видовете въоръжени сили 
управляват подчинените им тактически форми­
рования. При съвместни операции те формират 
щабни елементи на сухопътния, военновъздушния 
и военноморския компонент за управлението 
на участващите в съвместната операция сили 
и средства.
2.2.1. Щабният елемент на сухопътния ком­
понент се изгражда със способности за заемане 
на полеви пункт за управление извън пункта 
за постоянна дислокация с възможности ко­
мандирът на Сухопътните войски да осъществи 
управлението на подчинените му формирования, 
участващи в съвместната операция, така че да 
осигури развръщането на основните сухопътни 
формирования и формированията за бойна и ло­
гистична поддръжка. Щабният елемент съвместно 
със сили и средства на Съвместното командване 
на силите може да изпълнява и функциите на 
преден команден пункт на Съвместното команд­
ване на силите.
При провеждане на операция на Силите за 
специалните операции (ССпО) щабът на Сухо­
пътни войски формира щабен елемент за тяхното 
управление. 
2.2.2. Щабният елемент на военновъздушния 
компонент поддържа постоянни оперативни спо­
собности за изпълнение на авиационни задачи. 
Планира и управлява мисии по нанасяне на 
въздушни удари, териториалната и зоналната 
ПВО, въздушно разузнаване, близка поддръжка 
от въздуха, изолиране на зона, участва в бойно 
и небойно търсене и спасяване, електронно раз­
узнаване и борба (ЕРБ), ранно предупреждение, 
тактически транспорт в зоната на операцията. 
Основен Пункт за управление на Военновъз­
душните сили в мирно време и при кризи е 
Авиационният оперативен център (АОЦ) с Опе­
ративен център за въздушен суверенитет, а след 
придобиване с център за управление от новата 
система за командване и управление на Воен­
новъздушните сили на НАТО. За ръководство 
на действията на военновъздушния компонент 
по време на операция се формира система за 
командване и управление, която включва и 
използва изградената в мирно време система и 
допълнително създадени центрове.
2.2.3. Щабният елемент на военноморския 
компонент планира и осъществява управлението 
на силите в операции по контрол на корабопла­
ването, по защита на териториалното море и 
крайбрежието на страната, по защита на мор­
ските комуникации и стопанската дейност на 
море, по патрулиране и ескортиране на море, 
както и хуманитарни, евакуационни и спасителни 
операции, противоминни операции, операции по 
защита на стратегически обекти и критичната 
морска инфраструктура, операции по защита на 
населението при бедствия.
Щабът на военноморския компонент в зави­
симост от характера на съвместната операция 
(когато тя не се развива преимуществено в мор­
ските пространства) трябва да е в състояние да 
функционира като изнесен пункт за управление 
(на базата на Морски оперативен център (МОЦ), 
като предлага варианти за използване на сили­
те на военноморския компонент в интерес на 
командващия съвместната операция и участва 
в тяхното управление.
3. На тактическо ниво:
3.1. Командирите на съединения, части и 
подразделения управляват на тактическо ниво 
подчинените им формирования. 
3.2. Командирите на съединения, части и 
подразделения, подчинени на командирите на ви­
довете въоръжени сили, организират и ръководят 
ежедневната войскова дейност на подчинените 
щабове и формирования.
3.3. Командирите на формирования за ло­
гистична и комуникационно-информационна 
поддръжка, пряко подчинени на командващия на 
Съвместното командване на силите, организират 
дейността и ръководят подчинените щабове и 
формирования за изграждане и поддръжка на 
способности за функциониране, развръщане и 
поддържане на системите за логистично осигу­
ряване, осигуряването с мобилизационни ресурси 
и комуникационно-информационната поддръжка 
на Българската армия.
IV. Численост на въоръжените сили и раз­
пределение на личния състав по структури на 
силите
Личният състав на въоръжените сили към 
31 декември 2010 г. е 44 100 души, от които:
– военнослужещи – 34 700;
– цивилни служители – 9400.
След трансформацията на въоръжените сили 
личният състав на Министерството на отбраната, 
структурите на пряко подчинение на министъра 
на отбраната и Българската армия към 31 декем­